text: Българска коледна трапеза | Туризъм и места за почивка
  Българска коледна трапеза
  Какво трябва задължително да присъства на коледната ни трапеза, каква символика носят отделни храни, как трябва да украсим масата, какво да сложим първо, как да декорираме питката – и още съвети за една прекрасна българска коледна традиция!
  Сложете на масата мед – за да ви е сладък животът и да сте работни като пчеличките. Задължително присъства и лука, защото колкото са люспите му, толкова да се увеличи имотът ви.
  Чесънът гони злите духове. Скилидка от него се носи през цялата година против уроки, гласи поверието.
  Празничната погача е може би най-важният елемент от трапезата. Тя трябва да бъде украсена подобаващо, като всяка украса, символизира нещо ценно за семейството. Прави се задължително кръст, кошара с агънца, пиленца и всякакви домашни животни, плодни дръвчета, житен клас, паричка, слънце, дрян. грозд и други, в зависимост от домакинството. Отстрани питката се огражда, за да не избяга късмета от семейството. Не е нужно да сте майстор в декорирането на погачата, важното е да знаете какво символизира всеки елемент и докато го поставяте да изричате благословия: "Дай Боже здраве на цялото семейство" или "Дай Боже много агънца тази година".
  Нека има много плодове на масата – топлината на цветовете им ще придаде неповторим уют.
  Напълнете кана с червено вино, сложете на масата и греяна ракийка.
  Елховите клонки ще придадат празничен вид на всяка маса – не забравяйте и свещите.
  В България е прието на Коледната трапеза (края на постите) да има свинско месо, суджук, традиционна ракия и вино, както и всичко, което семейството произвежда. Характерен десерт е баницата – със сирене, парена или с друга плънка.
  А вие какво задължително слагате на вашата коледна трапеза? Моля споделете в коментарите!
  Нека коледната нощ ви донесе здраве, благоденствие и любов!
  Тагове: българска коледна трапеза, задължителни храни за коледа, как да подредим коледната маса, как са украсим питката, коледна маса, коледни ястия